حجت الاسلام عارف حسین واحدی :

ہماری جماعت گلگت بلتستان قانون ساز اسمبلی کے انتخابات میں بھرپور حصہ لے گی

اسلامی تحریک پاکستان کے مرکزی سیکرٹری جنرل نے کہا کہ توقع کرتے ہیں کہ نگران حکومت شفاف انتخابات کو یقینی بنائے گی۔

خبر کا کوڈ: ۴۴۳۰۱۰

تاریخ: ۲۵ شهريور ۲۰۲۰ - ۱۴:۳۹

رسا نیوز ایجنسی کی رپورٹ کے مطابق اسلامی تحریک پاکستان کے مرکزی سیکرٹری جنرل حجت الاسلام عارف حسین واحدی نے کہا ہے کہ ہماری جماعت گلگت بلتستان قانون ساز اسمبلی کے انتخابات میں بھرپور حصہ لے گی، اس حوالہ سے پارلیمانی بورڈ کی تشکیل کی جا رہی ہے۔

بدھ کو جاری ایک بیان میں انہوں نے کہا کہ عہدیداران و کارکنان تیاری کرلیں۔ اس حوالہ سے پارلیمانی بورڈ کی تشکیل کی جا رہی ہے اور تمام حلقوں سے امیدواروں کے نام طلب کر لئے گئے ہیں۔

انہوں نے کہا کہ نگران حکومت کا اعلان ہونا مستحسن اقدام ہے، توقع کرتے ہیں کہ نگران حکومت شفاف انتخابات کو یقینی بنائے گی۔